Abja-Paluoja 23. aprill 2024 nr

**Vallavara võõrandamine otsustuskorras**

**(transpordimaa)**

Eesti Vabariigi Transpordiamet on esitanud taotluse seoses riigitee nr 6 Valga-Uulu Abja-Paluoja linnalõigu rekonstrueerimisega ja vajadusega teemaa laiendamiseks vajaliku katastriüksuse (katastritunnus 48001:001:1161) tasuta võõrandamiseks Abja-Paluoja linnas suurusega ligikaudu 28 m2.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ning § 34 lõike 1 punkti 8

**Mulgi Vallavolikogu o t s u s t a b:**

1. Võõrandada otsustuskorras tasuta Mulgi vallale kuuluv transpordimaa suurusega 28 m² (katastritunnus 48001:001:1161) Abja-Paluoja linnas Transpordiametile, mis on vajalik riigitee nr 6 Valga-Uulu Abja-Paluoja linnalõigu tee rekonstrueerimiseks.
2. Võõrandamislepingu sõlmimisega seotud kulud (notaritasu, riigilõiv jmt) tasub Transpordiamet.
3. Vallavanemal või tema poolt volitatud isikul sõlmida notariaalne leping.
4. Otsus jõustub teatavakstegemisest.
5. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees